text: Каква е разликата между бяла и кафява захар? - CodeHealth TV
  От stefi 15.07.2021
  Кафявата захар е една от алтернативите на бялата рафинирана захар, смятана за по-здравословна. Но наистина ли това е така? За да разберем отговора на този въпрос ще разгледаме приликите и разликите между бялата и кафявата захар.
  Кафявите видове захар съдържат значително по-голямо количество влага. Това ги прави подходящи за приготвяне на лепкави, хрупкави рецепти, в които не се изисква втасване. Подходящи са за сосове, маринати за меса и барбекю, в приготвяне на сиропи.
  Можем ли да кажем коя захар е по-здравословна – кафявата или бялата?
  Що се отнася до калорийната стойност на двата основни типа захар, те са много сходни откъм калории. Нещо повече – калориите в захарта, независимо дали е бяла, светлокафява или тъмнокафява, са празни. Тоест, те не носят почти никаква добавена хранителна стойност.
  В кафявите видове захар се съдържат повече количества калций и желязо, отколкото в бялата захар, което е една идея по-здравословен вариант. Въпреки това, захарите във всичките им разновидности, предизвикват скок в нивата на кръвната захар, което ги прави непрепоръчителни при хора с диабет и предразположените към диабет. Те са основа за покачване на теглото, за поява на възпаления в тялото, за влошаване на здравословното състояние и поява на сърдечносъдови заболявания.